દેશ આઝાદ થયા બાદ ૨૨ ઓકટોબર ૧૯૪૮ના રોજ કબાઇલીઓના વેશમાં પાકિસ્તાની સૈન્યએ પહેલીવાર કાશ્મીર સરહદે ભારત પર આક્રમણ કર્યુ હતું.એ સમયે કાશ્મીરના રાજા હરીસિંહે ભારતે તાત્કાલિક ભારત સાથે જોડાણ કરતા ભારતીય લશ્કરે શ્રીનગરમાં લેન્ડીંગ કરીને હુમલાખોરોને મારી હટાવ્યા હતા. જો કે આંતરરાષ્ટ્રીય દબાણને વશ થઇને યુધ્ધવિરામ થતા નિયંત્રણ રેખાનું સર્જન થયું હતું જે આજે માથાના દુખાવા જેવી સાબીત થઇ છે. યોગાનુંયોગ ભારતના પાડોશી ચીને પણ ૨૦ ઓકટોબર ૧૯૬૨ના રોજ ભારત પર આક્રમણ કરતા બંને વચ્ચે હિમાલયના વિસ્તારોમાં ધમાસાણ યુધ્ધ થયું હતું. જેમાં અનેક પ્રતિકુળતા અને અસુવિધાઓની વચ્ચે ભારતીય સૈન્ય બહાદુરી પૂર્વક લડયું હતું પરંતુ તેનું પરીણામ ચીનના પક્ષે રહયું હતું. ચીને હજારો ચોરસ મીટર જમીન પચાવી પાડેલી જે આજે પણ બંને દેશો વચ્ચે વિવાદાસ્પદ મુદ્વો છે. ૧૯૮૭ માં રાજીવગાંધી સરકારે શ્રીલંકાના ઉગ્રવાદી સંગઠન એલટીટીઇને નાથવા જાફનામાં લશ્કર કાર્યવાહી કરી ત્યારે પણ ઓકટોબર માસ હતો.આમ ઓકટોબર મહિનો ભારત માટે વોર મંથ રહયો છે. હાલમાં ભારત-પાકિસ્તાન સરહદે નાજૂક પરીસ્થિતિ જોવા મળી રહી છે ત્યારે બંને દેશો વચ્ચે વધુ એક ભડકાનું નિમિત્ત ઓકટોબર મહિનો તો નહી બને ને તેની ચિંતા સૌને સતાવવા લાગી છે.